On breve el xe el segno diacrìtego , simiłar a on semisér-cio picenin metesto alto, che el serve par indegar łe vocali brevi, el contràrio del macron ¯ che el ìndega łe vocałi longhe, anca se na convension frecuentemente doparada par indegar soło – ma tute – łe vocałi longhe, sotointendendo cusita che łe vocałi sensa macron i xe brevi. El njien doparà co sta funsion inte i disionari de latin, grego antigo e altre łéngue, intrà łe cuałe el tuareg. El xe bastansa simiłar cofà forma al segno del caron o háček, co ła difarensa che el caron el ga na forma angołada, mentre el breve el xe rodondà: xe pusìbiłe farse na idea de ła difarensa confrontando i do segni: Ǎ ǎ Ě ě Ǐ ǐ Ǒ ǒ Ǔ ǔ co Ă ă Ĕ ĕ Ĭ ĭ Ŏ ŏ Ŭ ŭ . Inte l'alfabeto sirìłego, on breve el xe doparà par ła Й . Inte el biełoruso, el xe doparà sia inte ła létara sirìłega Ў che inte ła latina Ŭ. Ła Ў ła xera anca doparada inte el uzbeko sirìłego inte el perìodo de l'Union soviètega. Inte ła Łéngua ciuvasia on breve el xe doparà inte łe létare sirìłeghe e . In altre łéngue el xe doparà par fini difarenti. In romen el xe doparà inte ła A par raprexentar ła vocałe schwà , cofà in Inte l'esperanto el połe èsar doparà inte ła U par otegner ła U no siłàbega, simiłar a ła W inglexa cofà sono. Ła G breve ła existe inte i alfabeti axero, tartaro e turco. In Turco, Ğ/ğ łe slonga łe vocałi che i presede. I połe èsar poxisionai intrà do vocałi e łe xe mute inte el turco stàndar, ma i połe vegner pronunsai cofà /g/ in racuanti diałeti rejonałi arenti al turco otoman. El breve, co el corno e a l'asento sirconfleso, el njien doparà inte ła Łéngua vietnamita par raprexentar de łe vocałi adisionałi.